ԱՐՁԱՆԱԳՐՈՒԹՅՈՒՆ

2022 թվականի ապրիլի 1-ին Նոյեմբերյան համայնքի երաժշտական դպրոցում կայացավ հանրային լսում՝ սուբվենցիոն ծրագրերի հայտերի քննարկման վերաբերյալ: Հայտերի քննարկումը անցկացրեց Նոյեմբերյան համայնքի ղեկավարի խորհրդական Կարեն Ազատյանը: Հանրային լսմանը ներկա էին Նոյեմբերյան խոշորացված համայնքի մոտավորապես 42 մարդ:

Հայտերի անվանումներ են՝

1. **Նոյեմբերյան խոշորացված համայնքի Բագրատաշեն, Պտղավան, Հաղթանակ, Զորական, Բերդավան, Կողբ, Նոյեմբերյան, Ջուջևան և Բաղանիս բնակավայրերով անցնող միջպետական ճանապարհի և ներհամայնքային փողոցների լուսավորության համակարգի կառուցում:**
2. **Նոյեմբերյան խոշորացված համայնքի Բերդավան գյուղի ոռոգման համակարգերի հիմնանորոգում:**
3. **Նոյեմբերյան խոշորացված համայնքի Նոյեմբերյան ,Այրում , Բերդավան, Բագրատաշեն, Ոսկեպար և Կողբ բնակավայրերի ասֆալտապատում:**
4. **Նոյեմբերյան խոշորացված համայնքի Ոսկեպար գյուղի մանկապարտեզին հատկացված մասնաշենքի հիմնանորոգում և Նոյեմբերյան 1 և 2, Կողբի 1 և 2 , Բերդավան, Բագրատաշեն, Պտղավան, Այրում, Հաղթանակ, Ջուջևան և Կոթի գյուղերի մանկապարտեզների ներառական հարմարեցում:**
5. **Նոյեմբերյան խոշորացված համայնքի Արճիս, Ոսկևան, Բագրատաշեն և Կողբ բնակավայրերի մշակույթի տների մասնակի վերանորոգում:**
6. **Նոյեմբերյան խոշորացված համայնքի Նոյեմբերյան, Կոթի, Դովեղ և Կողբ բնակավայրերի ներհամայնքային ճանապարհների տուֆապատում։**

Կարեն Ազատյանը մանրամասն ներկայացրեց հայտերով նախատեսված աշխատանքների բովանդակությունը: Հայտերով նախատեսված աշխատանքների կատարման վերաբերյալ տրվեց պարզաբանումներ: Այնուհետև տեղի ունեցավ հարց ու պատասխան: Նոյեմբերյան համայնքի բնակիչ Արթուր Ամիրաղյանը հարցրեց, թե ինչ հիմունքներով է ընտրվել հայտերով ներառված աշխատանքները:

Հարցին պատասխանեց Նոյեմբերյան համայնքի ղեկավարի տեղակալ Սամվել Բուդաղյանը: Հարց ուղղեց նաև Այրում համայնքի բնակիչ Էդիկ Էվանիսյանը՝ նորոգվող ճանապարհների երկարության և կոնկրետ գումարի չափի մասին:

Ներկա գտնվող բնակիչներից հայտնեցին մտահոգություն, որ իրենց բնակավայրերում առկա են էլ ավելի կարևոր և առաջնահերթ աշխատանքներ, որոնք կարելի է ևս ընդգրկել սուբվենցիոն ծրագրերում:

ԱՐՁԱՆԱԳՐՈՂ ԱՐՄԻՆԵ ԱՄԻՐԱՂՅԱՆ

01.04.2022 թվական